ddrg/super_eurlex huggingface dataset:
(3)

Turklāt Lēmumā 2003/467/EK noteikts, ka dalībvalstis un to reģioni, kas uzskaitīti minētā lēmuma III pielikuma 1. un 2. nodaļā, attiecībā uz liellopu ganāmpulkiem tiek pasludināti par oficiāli brīviem no govju enzootiskās leikozes. Visi Polijas reģioni, izņemot Rietumpomožes vojevodistes deviņus povjatus, patlaban ir iekļauti minētajā lēmumā kā reģioni, kas ir oficiāli brīvi no govju enzootiskās leikozes. Polija ir iesniegusi Komisijai dokumentus, kas apliecina, ka šie atlikušie deviņi povjati atbilst Direktīvā 64/432/EEK paredzētajiem nosacījumiem, lai tos attiecībā uz liellopu ganāmpulkiem varētu atzīt par oficiāli no govju enzootiskās leikozes brīviem reģioniem. Polija ir attiecīgi iesniegusi pieteikumu, lai visa tās teritorija tiktu atzīta par oficiāli brīvu no govju enzootiskās leikozes.
(7)

Kopš Sīrijas krīzes sākšanās Savienība Jordānijai ir piešķīrusi gandrīz EUR 1 130 miljonus. Papildus EUR 180 miljoniem saistībā ar pirmo makrofinansiālās palīdzības darbību šī summa ietver arī EUR 500 miljonus saskaņā ar parasto sadarbības programmu Jordānijas atbalstam, ko finansē no Eiropas kaimiņattiecību instrumenta, apmēram EUR 250 miljonus no humānās palīdzības budžeta un vairāk nekā EUR 30 miljonus no Stabilitātes un miera veicināšanas instrumenta. Turklāt Eiropas Investīciju banka kopš 2011. gada ir darījusi pieejamus aizdevumus EUR 264 miljonu apmērā.
(32)

Spānija arī atsaucas uz judikatūru, kas apstiprina tās viedokli par to, ka Madrides pilsētas domei būtu jāpiešķir Real Madrid kompensācija par 1998. gada īstenošanas līgumā paredzēto domes saistību neizpildi. Tā atsaucas uz spriedumiem par ex post neiespējamību, ko tīši vai aiz nolaidības radījusi kāda no pusēm. Spānija apgalvo, ka šī judikatūra aplūko situāciju, kad līgums vēl ir spēkā un kāda no pusēm to nepilda; puse, kura pilda savas saistības, ir tiesīga uz lietas, ko tā nav saņēmusi, tagadnes vērtību, jo normālas līguma izpildes gadījumā šī lieta būtu tās īpašumā. Šis prasījums pastāvētu neatkarīgi no kreditora nolūkiem vai vainas. Spānija atsaucas uz Civilkodeksa 1124. pantu, saskaņā ar kuru puse var pieprasīt kompensāciju no otras puses, ja otra puse nepilda spēkā esošu divpusēju līgumu, gadījumā, kad vairs nav iespējama konkrētā izpilde. Tādējādi ar 2011. gada strīda atrisināšanas līgumu Madrides pilsētas dome izpildīja savas spēkā esošās, 1998. gada īstenošanas līgumā paredzētās saistības pret Real Madrid.
LV Eiropas Savienības Oficiālais Vēstnesis LI 337/1

PADOMES LĒMUMS (ES) 2016/2232

(2016. gada 6. decembris)

par to, lai Savienības vārdā parakstītu un provizoriski piemērotu Politiskā dialoga un sadarbības nolīgumu starp Eiropas Savienību un tās dalībvalstīm, no vienas puses, un Kubas Republiku, no otras puses

EIROPAS SAVIENĪBAS PADOME,

ņemot vērā Līgumu par Eiropas Savienību un jo īpaši tā 31. panta 1. punktu un 37. pantu,

ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 5. punktu un 218. panta 8. punkta otro daļu,

ņemot vērā Eiropas Komisijas un Savienības Augstās pārstāves ārlietās un drošības politikas jautājumos priekšlikumu,

tā kā:

(1) Padome 2014. gada 10. februārī pilnvaroja Komisiju sākt sarunas ar Kubas Republiku par politiskā dialoga un sadarbības nolīgumu.

(2) Sarunas tika veiksmīgi pabeigtas, 2016. gada 11. martā parafējot Politiskā dialoga un sadarbības nolīgumu starp Eiropas Savienību un tās dalībvalstīm, no vienas puses, un Kubas Republiku, no otras puses (“nolīgums”).

(3) Nolīguma 86. panta 3. punktā paredzēta tā provizoriska piemērošana līdz tā spēkā stāšanās dienai.

(4) Tāpēc nolīgums būtu Savienības vārdā jāparaksta un daļēji jāpiemēro provizoriski, kamēr tiek pabeigtas procedūras tā noslēgšanai.

(5) Nolīguma daļu provizoriska piemērošana neiespaido kompetenču sadalījumu starp Savienību un tās dalībvalstīm saskaņā ar Līgumiem. Tai arī vajadzētu atbilst Savienības kompetences būtībai, jo īpaši attiecībā uz jautājumiem, kas minēti nolīguma III daļas IV līdz VII sadaļā,

IR PIEŅĒMUSI ŠO LĒMUMU.

1. pants

Ar šo tiek atļauta Politiskā dialoga un sadarbības nolīguma starp Eiropas Savienību un tās dalībvalstīm, no vienas puses, un Kubas Republiku, no otras puses, parakstīšana Savienības vārdā, ņemot vērā minētā nolīguma noslēgšanu.

Nolīguma teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

3. pants

Kamēr nolīgums nav stājies spēkā, saskaņā ar tā 86. panta 3. punktu un ievērojot tajā sniegtos paziņojumus, turpmāk norādītās nolīguma daļas starp Savienību un Kubas Republiku piemēro provizoriski (1), bet tikai tiktāl, ciktāl tās aptver jautājumus, kas ir Savienības kompetencē, tostarp jautājumus, kas ir Savienības kompetencē, lai noteiktu un īstenotu kopēju ārlietu un drošības politiku:

— I līdz IV daļa un

— V daļa, ciktāl tās noteikumi ir ierobežoti nolūkā nodrošināt nolīguma provizorisku piemērošanu.

Neatkarīgi no šā panta pirmās daļas, turpmak norādītos pantus provizoriski nepiemēro:

— 29. pantu,

— 35. pantu,

— 55. pantu, ciktāl tas attiecas uz sadarbību jūras transporta jomā,

— 58. pantu,

— 71. pantu, ciktāl tas attiecas uz robežu drošību, un

— 73. pantu, ciktāl tas attiecas uz sadarbību uz ģeogrāfiskajām norādēm, kas nav saistītas ar lauksaimniecību.

4. pants

Šis lēmums stājas spēkā nākamajā dienā pēc tā pieņemšanas.

Briselē, 2016. gada 6. decembrī Padomes vārdā – priekšsēdētājs P. KAŽIMÍR

(1) Nolīguma provizorisko piemērošanas dienu Padomes Ģenerālsekretariāts publicēs Eiropas Savienības Oficiālajā Vēstnesī.
(17)

Trešās valsts CDP var iesniegt pieteikumu CTCO atļaujas saņemšanai, lai sniegtu tādus pašus pakalpojumus Japānā, kādus tām ir atļauts sniegt attiecīgajā trešā valstī. Saskaņā ar Japānas Financial Instruments and Exchange Act (Finanšu instrumentu un biržu likumu) (turpmāk “FIEA”) Japānas Financial Services Agency (Finanšu pakalpojumu aģentūra) (turpmāk “JFSA”) ir tiesīga pēc apspriešanās ar ministru, kas atbildīgs par biržā tirgotu izejvielu (preču) tirgu, izraudzīties konkrētas biržā tirgotas izejvielas (preces), kuras var tirgot kādā finanšu instrumentu tirgū. Ja trešās valsts CDP veic tīrvērti šādi izraudzītiem līgumiem, kuri tiek tirgoti kādā finanšu instrumentu tirgū, CDP var iesniegt pieteikumu “ārvalsts CDP” licences saņemšanai no JFSA, kas tam dotu iespēju Japānā sniegt tādus pašus pakalpojumus, kādus tam ir atļauts sniegt attiecīgajā trešā valstī. Kritēriji, kurus piemēro trešās valsts CDP, kas iesniedzis pieteikumu licences saņemšanai, ir līdzīgi kritērijiem, kuri piemērojami Japānas tīrvērtes organizācijām, tomēr trešās valsts CDP ir atbrīvoti no dažām prasībām, kas piemērojamas iekšzemes CDP, kuri darbības atļauju saņēmuši Japānā, ja tiem līdzvērtīgu licenci ir piešķīrusi attiecīgās trešās valsts iestāde, ar ko JFSA ir noslēgusi vienošanos par sadarbību. Saskaņā ar Japānas Commodity Derivative Act ikvienam trešās valsts CDP, kas veic tādu līgumu tīrvērti, kas nav izraudzīti tirdzniecībai finanšu instrumentu tirgū, ir jāiesniedz pieteikums licences saņemšanai no METI un MAFF. Izskatot pieteikumu par licences saņemšanu, METI un MAFF ņem vērā trešā valstī CDP piešķirtās atļaujas statusu.
(2)

Ikviena no aizjūras zemēm un teritorijām (AZT), kas uzskaitītas Līguma II pielikumā, ir nosūtījušas Komisijai vēstuli, norādot, ka tās nav gatavas sākt piemērot REX no 2017. gada 1. janvāra, un lūdz sākt piemērot šo sistēmu no vēlāka datuma. Visās vēstulēs norādīts, ka AZT būs spējīgas piemērot REX sistēmu no 2020. gada 1. janvāra.
(157)

Kā aprakstīts šā lēmuma 80. apsvērumā, ražošanas izmaksu galīgās aplēses saistībā ar atrašanās vietu liecina par neizdevīgu izmaksu atšķirību 143,3 miljonu euro apmērā D iespējai (Ģēras pilsēta) salīdzinājumā ar C iespēju ([vieta Nr. 2 atbalstāmā EEZ reģionā, kas ir tiesīga saņemt reģionālo atbalstu atbilstoši LESD 107. panta 3. punkta c) apakšpunktam] un [vieta Nr. 1 neatbalstāmā EEZ reģionā],), kad 2010. gada 14. decembrī galīgā lēmuma pieņemšanai K-VAI tika piedāvātas divas ieguldījumu un atrašanās vietas izvēles iespējas. Kā redzams no K-VAI sanāksmes protokola, pamatojoties uz minēto hipotētisko analīzi un dažiem kvalitātes kritērijiem, kā arī uz valsts atbalsta pieejamību, K-VAI2010. gada 14. decembrī nolēma veikt ieguldījumu projektu Ģēras pilsētā.
LV Eiropas Savienības Oficiālais Vēstnesis L 201/1

PADOMES LĒMUMS (ES) 2016/1218

(2016. gada 18. jūlijs)

par to, lai noslēgtu protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu un 218. panta 8. punktu,

ņemot vērā 2005. gada Pievienošanās aktu un jo īpaši tā 6. panta 2. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

(1) protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses (turpmāk “protokols”), Savienības un tās dalībvalstu vārdā tika parakstīts 2015. gada 18. jūnijā.

(2) Protokols būtu jāapstiprina,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā apstiprina protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienu un tās dalībvalstīm, no vienas puses, un Libānas Republiku, no otras puses, lai ņemtu vērā Bulgārijas Republikas un Rumānijas pievienošanos Savienībai (1).

2. pants

Šis lēmums stājas spēkā tā pieņemšanas dienā.

Briselē, 2016. gada 18. jūlijā Padomes vārdā – priekšsēdētāja F. MOGHERINI

(1) Protokols ir pievienots lēmumam par parakstīšanu.
LV Eiropas Savienības Oficiālais Vēstnesis C 252/9

KOMISIJAS LĒMUMS

(2016. gada 6. jūlijs)

par Jūrlietu un zivsaimniecības ĢD integrētās zivsaimniecības datu pārvaldības programmatūras licencēšanu ar atvērtā pirmkoda licenci

(2016/C 252/03)

EIROPAS KOMISIJA,

ņemot vērā Līgumu par Eiropas Savienību, Eiropas Atomenerģijas kopienas dibināšanas līgumu un Līgumu par Eiropas Savienības darbību,

ņemot vērā Komisijas 2001. gada 19. septembra Lēmumu (PV1536), ar ko ģenerāldirektoriem un dienestu vadītājiem piešķir pilnvaras lemt par nepieciešamību iesniegt pieteikumu tādu intelektuālā īpašuma tiesību aizsardzībai, kas izriet no to atbildības jomā esošajām darbībām vai programmām, par licenču izsniegšanu saistībā ar iepriekš minēto un par tiesību iegūšanu, nodošanu vai pārtraukšanu vai atteikšanos no tām un ģenerāldirektoriem – saistītās administratīvās izpildes pilnvaras,

tā kā:

(1) Eiropas Jūrlietu un zivsaimniecības ģenerāldirektorāts (Jūrlietu un zivsaimniecības ĢD) ir izstrādājis vairākas informācijas sistēmas, kuras ietilpst integrētās zivsaimniecības datu pārvaldības (IFDM) programmatūras komplektā un kuras paredzētas zvejas darbību datu elektroniskai apmaiņai, izmantojot Apvienoto Nāciju Organizācijas Tirdzniecības veicināšanas un elektroniskās uzņēmējdarbības centra (ANO/CEFACT) FLUX standartu.

(2) IFDM komplektā (turpmāk “programmatūra) šobrīd ietilpst šādas informācijas sistēmas: FLUX transporta slānis elektronisku ziņojumu apmaiņai, izmantojot ANO/CEFACT standartu, Savienības kuģu satelītnovērošanas sistēmas (VMS) rīks kuģu pozīcijas monitoringam (Jūrlietu un zivsaimniecības ĢD šim rīkam izstrādājis trīs moduļus: telpisko, ziņošanas un USM moduli), kā arī VMS ERS skatītājs, kas Savienības VMS papildina ar funkcionalitāti elektronisko zvejas žurnālu vizualizācijai ANO/CEFACT formātā.

(3) Programmatūras licencēšana ar atvērtā pirmkoda licenci būtu ieguldījums zivsaimniecības datu apmaiņas saskaņošanā pasaules mērogā un dotu izmaksu ietaupījumus. Tādēļ programmatūras rīku izplatīšana būtu jādara pieejama dalībvalstīm, trešām valstīm, reģionālajām zvejas uzraudzības organizācijām, kā arī Apvienoto Nāciju Organizācijas Pārtikas un lauksaimniecības organizācijai.

(4) Jūrlietu un zivsaimniecības ĢD kā ģenerāldirektorāts, kas atbild par programmatūras izstrādi un uzturēšanu, un vienlaikus dienests, kam uzticēta intelektuālā īpašuma lēmumu administratīvā izpilde, uzskata, ka programmatūras licencēšana ar atvērtā pirmkoda licenci ir vajadzīga un lietderīga.

(5) Lai programmatūru izplatītu un veicinātu tās lietošanu un lai nepieļautu, ka tā kļūst ekskluzīva, tā tiks laista lietošanā kā atvērtā pirmkoda licences programmatūra,

IR NOLĒMUSI ŠĀDI.

1. pants

Programmatūras izplatīšanai var piemērot atvērtā pirmkoda neekskluzīvas licences noteikumus, lai sekmētu tās lietošanu, reproducēšanu, attīstīšanu un tālākizplatīšanu.

2. pants

Šo lēmumu piemēro visiem turpmākajiem šīs programmatūras laidieniem vai jaunām versijām.
(9)

Attiecībā uz Taizemi neviens no zināmajiem uzņēmumiem, ar kuriem sazinājās, un neviena no Taizemes iestādēm nesniedza tādu informāciju, kam būtu nozīme izmeklēšanā saistībā ar ražojuma iespējamu izslēgšanu un kas būtu par pamatu pārskatīšanas veikšanai. Neviens no zināmajiem importētājiem, ar kuriem sazinājās, neinformēja par ražojuma, kura iespējama izslēgšana tika apsvērta, importu no Taizemes. Izmeklēšanā neatklājās nekāda cita nozīmīga informācija, kas būtu par pamatu, lai veiktu ražojumu klāsta pārskatīšanu.
(10)

Saskaņā ar Regulas (ES) Nr. 1306/2013 54. panta 3. punktu dalībvalstis, pienācīgi to pamatojot, var pieņemt lēmumu neturpināt atgūšanas procedūru. Šādu lēmumu var pieņemt vienīgi tādos gadījumos, ja līdzekļu atgūšanas izmaksas, kas jau radušās vai kas var rasties, kopā pārsniedz atgūstamo līdzekļu summu vai ja atgūšana izrādās neiespējama debitora vai juridiski par pārkāpumu atbildīgās personas maksātnespējas dēļ, kas ir konstatēta un apstiprināta saskaņā ar attiecīgās dalībvalsts tiesību aktiem. Ja lēmumu pieņem četros gados pēc pirmās administratīvās vai tiesas konstatācijas vai – gadījumos, kad atgūšanai veic tiesvedību attiecīgās valsts tiesā, – astoņos gados pēc tās, 100 % no neatgūšanas finansiālajām sekām sedz no Savienības budžeta. Gan summas, par kurām dalībvalsts pieņem lēmumu neturpināt atgūšanas procedūru, gan minētā lēmuma pamatojums ir norādīts kopsavilkuma ziņojumā, kas minēts Regulas (ES) Nr. 1306/2013 54. panta 4. punktā saistībā ar 102. panta 1. punkta c) apakšpunkta iv) punktu. Tādējādi attiecīgajām dalībvalstīm šīs summas nebūtu jāsedz, un tāpēc tās sedz no Savienības budžeta.
LV Eiropas Savienības Oficiālais Vēstnesis L 132/79

PADOMES LĒMUMS (ES) 2016/803

(2015. gada 7. maijs)

par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Jordānijas Hāšimītu Karalisti, no otras puses, lai ņemtu vērā Horvātijas Republikas pievienošanos Eiropas Savienībai

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,

ņemot vērā Horvātijas Pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 14. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Jordānijas Hāšimītu Karalisti, no otras puses (1), lai ņemtu vērā Horvātijas Republikas pievienošanos Eiropas Savienībai (“protokols”).

(2) Minētās sarunas 2014. gada 24. aprīlī tika sekmīgi pabeigtas.

(3) Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk.

(4) Protokols būtu jāpiemēro provizoriski,

IR PIEŅĒMUSI ŠO LĒMUMU.

1. pants

Ar šo atļauj Savienības un tās dalībvalstu vārdā parakstīt Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Jordānijas Hāšimītu Karalisti, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā minētā protokola noslēgšanu.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot perosnu vai personas, kas tiesīgas Savienības un tās dalībvalstu vārdā parakstīt protokolu.

3. pants

Protokolu saskaņā ar tā 3. panta 2. punktu piemēro provizoriski no dienas, kad Puses to parakstījušas (2), līdz tas stājas spēkā.

4. pants

Šis lēmums stājas spēkā tā pieņemšanas dienā.

Briselē, 2015. gada 7. maijā Padomes vārdā – priekšsēdētājs E. RINKĒVIČS

(1) Nolīguma teksts ir publicēts OV L 334, 6.12.2012., 3. lpp.

(2) Dienu, no kuras protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
(25)

Trinidādas un Tobāgo tiesiskais regulējums, tai skaitā izpildes pasākumi, šķiet, neatbilst UNCLOS 61., 62., 117.–119. panta un UNFSA 5.–23. panta pamatprasībām. Lēmuma 21. līdz 23. apsvērumā aprakstītie fakti liecina, ka Trinidāda un Tobāgo neizpilda UNCLOS 94. panta nosacījumus, kas paredz, ka karoga valstij jurisdikcija pār kuģiem, kas peld ar tās karogu, un pār kuģa kapteini, virsniekiem un apkalpi jāuzņemas saskaņā ar valsts tiesību aktiem. Aprakstītā Trinidādas un Tobāgo rīcība attiecībā uz tās kuģiem ir pretrunā arī ar UNFSA 18. panta 3. punktu, kurā noteikti pasākumi, kas valstij jāveic attiecībā uz kuģiem, kas kuģo ar tās karogu. Turklāt Trinidāda un Tobāgo kā karoga valsts nepilda savus atbilstības un noteikumu izpildes pienākumus, kas noteikti UNFSA 19. pantā, jo tā nespēja pierādīt, ka tā rīkojās un darbojās saskaņā ar sīki izstrādātajiem noteikumiem, kas paredzēti minētajā pantā. Konkrētāk, sankciju sistēma neatbilst UNFSA 19. panta 2. punktam, kurā noteikts, ka sankcijas, ko piemēro par pārkāpumiem, ir atbilstīgi bargas, lai efektīvi nodrošinātu nosacījumu ievērošanu un atturētu no pārkāpumiem neatkarīgi no tā, kur tie notiek, kā arī atņem pārkāpējiem ieguvumus no nelikumīgas darbības. Turklāt Trinidāda un Tobāgo, šķiet, nav ņēmusi vērā IPOA IUU 24. punkta ieteikumus, kuros karoga valstis tiek aicinātas nodrošināt visaptverošu un efektīvu zvejas uzraudzību, kontroli un pārraudzību no tās uzsākšanas brīža līdz izkraušanas vietai un galamērķim, tostarp ieviešot VMS saskaņā ar attiecīgajiem valsts, reģionālajiem un starptautiskajiem standartiem.
(7)

Turklāt 2014. gadā tika pabeigta divu kontroles centru (GCC) izveide, un par minētajiem centriem būtu jānoslēdz vienošanās ar Vāciju un Itāliju; Galileo drošības centra (GSMC) izveide ir sākusies 2013. gadā, un par to 2013. gadā tika parakstīta vienošanās ar Franciju un Apvienoto Karalisti, taču tai būtu jābeidzas 2017. gadā, nevis 2015. gadā; par GNSS (GSC) pakalpojumu centra izveidi vienošanās ar Spāniju tika noslēgta 2014. gada 30. jūnijā, nevis 2013. gadā; SAR pakalpojumu centra izveide notika 2012.–2014. gadā, un par to būtu jānoslēdz pamatnolīgums ar Nacionālo kosmosa pētījumu centru (CNES) par pakalpojumu sniegšanu un nevis jānoslēdz vienošanās ar Franciju; Galileo references centrs (GRC) Nordvikā (Nīderlandē) netālu no Eiropas Kosmosa pētniecības un tehnoloģiju centra (ESTEC), bet ne pašā ESTEC būtu jāizveido laikā no 2015. gada līdz 2017. gadam, nevis no 2013. gada līdz 2016. gadam, un par to 2016. gadā būtu jānoslēdz vienošanās ar Nīderlandi; stacijas izveide Redī teritorijā, lai veiktu testēšanu orbītā, ar uzņēmumu Spaceopal noslēgtajā līgumā nav iekļauta.
(2)

Eurostat2016. gada 17. novembrī paziņoja, ka inflācijas līmenis laikposmā no 2015. gada 1. novembra līdz 2016. gada 31. oktobrim ir bijis 0,5 %. Jaunās summas, kuras izriet no korekcijas, kas jāveic, lai ņemtu vērā minēto inflācijas līmeni, būtu jāpiemēro no 2017. gada 1. janvāra un Īstenošanas noteikumi būtu attiecīgi jāgroza.
1)

lēmuma 14. panta 1. punktu aizstāj ar šādu: “1. Finanšu atsauces summa, kas paredzēta, lai ar EUAM Ukraine saistītus izdevumus segtu līdz 2014. gada 30. novembrim, ir EUR 2 680 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2014. gada 1. decembra līdz 2015. gada 30. novembrim, ir EUR 13 100 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2015. gada 1. decembra līdz 2016. gada 30. novembrim, ir EUR 17 670 000. Finanšu atsauces summa, kas paredzēta, lai ar EUAM Ukraine saistītus izdevumus segtu laikposmā no 2016. gada 1. decembra līdz 2017. gada 30. novembrim, ir EUR 20 800 000. Par finanšu atsauces summu turpmākajiem laikposmiem lēmumu pieņem Padome.”;
(2)

Saskaņā ar Līguma par Eiropas Ekonomikas zonu (“EEZ līgums”) (3) I pielikuma I daļas 1.1.2. punktu EEZ līguma izpildē Direktīvas 90/425/EEK 10. pants nav piemērojams un visas atsauces uz minēto noteikumu ir uzskatāmas par atsauci uz EEZ līguma I pielikuma I daļas ievaddaļas 3. punktu. Saskaņā ar minētā punkta a) apakšpunktu, ja Savienība plāno pieņemt drošības pasākumus attiecībā uz kādu EBTA valsti, tā attiecīgo EBTA valsti par to nekavējoties informē. Turklāt ierosinātie pasākumi ir nekavējoties jāpaziņo katrai EEZ līguma līgumslēdzējai pusei un EBTA Uzraudzības iestādei. 2016. gada 17. jūnijā Komisija informēja Norvēģiju par savu nodomu pieņemt drošības pasākumu attiecībā uz dzīviem briežu dzimtas dzīvniekiem no Norvēģijas sakarā ar to, ka Norvēģijā konstatēti vairāki hroniskās novājēšanas slimības gadījumi. 2016. gada 28. jūnijā Komisija par ierosināto pasākumu paziņoja EEZ līguma līgumslēdzējām pusēm un 2016. gada 30. augustā par to informēja EBTA Uzraudzības iestādi.
(4)

Komisijas Lēmumos 2011/263/ES (4) un 2011/264/ES (5), kas grozīti ar Komisijas Lēmumu 2012/49/ES (6), jau ietverta atkāpe attiecībā uz fermentu subtilizīns, kas klasificēts kā H400 – ļoti toksisks ūdens organismiem, saistībā ar noteiktajiem ekoloģiskajiem kritērijiem ES ekomarķējuma piešķiršanai mazgāšanas līdzekļiem trauku mazgājamām mašīnām un veļas mazgāšanas līdzekļiem, jo subtilizīns ir atzīts par svarīgu šo mazgāšanas līdzekļu sastāvdaļu un attiecībā uz to iepriekš ir izdarīta atkāpe. Turklāt ar tādu pašu nodomu atļaut subtilizīnu produktos ar ES ekomarķējumu ar Komisijas Lēmumiem 2012/720/ES (7) un 2012/721/ES (8) atļāva fermentus, kas klasificēti kā H400 – ļoti toksiski ūdens organismiem, rūpniecībā un iestādēs izmantojamos mazgāšanas līdzekļos, kuri paredzēti trauku mazgājamām mašīnām, un rūpniecībā un iestādēs izmantojamos veļas mazgāšanas līdzekļos. Minētās atkāpes tika piešķirtas, apzinoties subtilizīna būtisko funkciju iepriekš minēto mazgāšanas līdzekļu grupu sastāvā un tā augsto noārdīšanās/inaktivācijas līmeni notekūdeņu attīrīšanas iekārtās, mazgāšanas līdzekļu izmantošanas laikā un transportēšanas laikā uz kanalizācijas sistēmām. Atkāpes bija nepieciešamas, jo saskaņā ar paškvalifikāciju subtilizīns, to reģistrējot saskaņā ar Regulu (EK) Nr. 1907/2006, bija klasificēts kā akūti toksisks ūdens vidē 1 [Aquatic Acute 1] (M koeficients 1) (H400), kā rezultātā to nevarētu izmantot produktos, kam ir ES ekomarķējums.
(1)

Juridiskie instrumenti, kuru adresāti ir nacionālās centrālās bankas (NCB) un nacionālās kompetentās iestādes (NKI), piemēram, Eiropas Centrālās bankas (ECB) pamatnostādnes un norādījumi, ir pienācīgi jāpaziņo to adresātiem. Mūsdienās saskaņā ar vispārēji atzīto praksi paziņojumi starp ECB, no vienas puses, un NCB un NKI, no otras puses, tiek nosūtīti, izmantojot elektroniskos sakaru līdzekļus, t. sk. e-pastu. Savukārt telekss tehnoloģiju attīstības rezultātā kļuvis par novecojušu sakaru līdzekli.